סוזן הייל

סוזן הייל (באנגלית: Susan Hale; 5 בדצמבר 1833 - 17 בספטמבר 1910) הייתה סופרת, מטיילת ואמנית אמריקאית. היא התמסרה לאמנות הציור בצבעי מים אותה למדה אצל ציירים אנגלים, צרפתים וגרמנים. הייל נסעה רבות, שרטטה וביקרה בגלריות ברחבי עולם.<ref>Wilson, J. G.; Fiske, J., eds. (1892). "Hale, John" . Appletons' Cyclopædia of American Biography. New York</ref>

== ראשית חייה ==
הייל נולדה בבוסטון, מסצ'וסטס לנתן הייל ולשרה פרסטון אוורט, ולה עשרה אחים. אביה של הייל היה עורך דין וכן עורךובעלים של ה"בוסטון דיילי פרסוויסט" ואילו אימה הייתה סופרת. אחותה הייתה הציירת אלן דיי הייל. אחיה היה אדוארד אוורט הייל, כומר ופוליטיקאי, והיא שיתפה עימו פעולה בכתיבת ספרי מסעות. בבגרותה הייתה בעיקר בת לוויה של אחותה הגדולה העיתונאית והסופרת לוקרטיה פיבודי הייל.

היא חונכה באופן פרטי על ידי מורים עד לגיל 16, ואז עברה ללמוד בבית הספר של ג'ורג' בארל אמרסון. היא למדה לצייר בעצמה בשנים אלו.

== קריירה ==
סוזן הייל ואחיה אדוארד הייל, 1855
במשך שנים רבות הייתה מורה מצליחה בבוסטון. היא התחילה בהוראה כשאביה חלה והיה צורך להשלים את הכנסות המשפחה. בשנת 1860 היא עברה לברוקלין עם משפחתה. אביה נפטר שם בשנת 1862 ואימה בשנת 1865. כשמשפחה התפרקה בשנת 1867, הייל ואחותה לוקריטיה נסעו מעבר לים להתארח אצל אחיהם צ'ארלס שהיה הקונסול הכללי של ארצות הברית במצרים. כשחזרה מהנסיעה, שכרה הייל חדרים ברחוב בוילסטון 91 בבוסטון והמשיכה בהוראה.<ref>Caroline P. Atkinson, ed. (1918). "Introduction". Letters of Susan Hale. With a biographical introduction by Edward Everett Hale, Jr. Boston: Marshall Jones Co. pp. vii–xvii.</ref>

בגיל מבוגר יחסית, בשנת 1872, החליטה שהיא רוצה לקבל את ההכשרה הטובה ביותר בציור בצבעי מים, ויצאה לאירופה ללמוד אמנות בפריז, בירת צרפת, ובוויימאר שבגרמניה, במשך כמעט שנה. כשחזרה בשנת 1873, החלה להעביר שיעורים בציור בצבעי מים.

היא גרה ברחוב בוילסטון 64 והחזיקה סטודיו במועדון האמנות.

בשנת 1885 היא החלה לגור בבית הקיץ של אחיה, אדוארד, במאטונוק שברוד איילנד, אותו כינתה "הבית" עד מותה בשנת 1910. אחיה ואשתו נסעו לאירופה כדי לטפל בביתם החולה. הייל העבירה בסופו של דבר את רוב מטלטליה למטונוק, והחלה לשהות שם באופן קבוע במהלך הקיץ, ואת החורפים העבירה בנסיעות. בשנים לפני כן, סדר הזמנים שלה הפוך - היא בילתה חורפים בעבודה בבוסטון ונסעה בקיץ.<ref>Erica E. Hirshler (1999). "Hale, Susan". American National Biography (online ed.). New York: Oxford University Press</ref>

לעיתים ליוותה בנסיעות ידידים ידועי שם, כמו הסופר תומאס גולד אפלטון והצייר פרדריק אדווין צ'רץ'. היא המשיכה לבקר בבוסטון בין מסעותיה לאירופה ובין שהותה במטרונוק.
סוזן הייל, הכנסייה של מורלייה, איור מהספר על מקסיקו. 1889
עבודות צבעי המים שלה תיארו בעיקר נופים שראתה במהלך מסעותיה. היא גם תיארה את מסעותיה בפרטי פרטים במכתבים לאחותה, לוקרטיה. כמו כן איירה באיורים רבים את ספרי המסעות שכתבה, כולל ספרים על מקסיקו, מצרים ואתרים באירופה.

הייל נפטרה בביתה במטונוק בשנת 1910.

== רשימת יצירותיה ==
<div class="mw-content-ltr">
* A Family Flight through France, Germany, Norway and Switzerland. 1881 (with Edward Everett Hale)
* A Family Flight over Egypt and Syria. 1882 (with Edward Everett Hale)
* A Family Flight through Spain. 1883
* Self-Instructive Lessons in Painting with Oil and Water-Colors on Silk, Satin, Velvet, and Other Fabrics Including Lustra Painting and the Use of Other Mediums. 1885
* Men and Manners of the Eighteenth Century. 1898
* Addison and Gay. 1898
* Young Americans in Spain. 1899
* Letters of Susan Hale. 1919
* Nonsense Book; A Collection of Limericks. 1919
* Inklings for Thinklings. 1919
</div>

==קישורים חיצוניים==

* 

== הערות שוליים ==

קטגוריה:ציירות אמריקאיות
קטגוריה:סופרות אמריקאיות
קטגוריה:סופרים אמריקאים
קטגוריה:אמריקאיות שנולדו ב-1833
קטגוריה:אמריקאים שנולדו ב-1833
קטגוריה:אמריקאיות שנפטרו ב-1910
קטגוריה:אמריקאים שנפטרו ב-1910